b"\n_START_ARTICLE_\nArbor\xc3\xa8tum Lussich\n_START_PARAGRAPH_\nL'Arbor\xc3\xa8tum Lussich \xc3\xa9s un arbor\xc3\xa8tum de 192 ha d'extensi\xc3\xb3, el qual es troba al departament de Maldonado, al sud-est de l'Uruguai.\n_START_SECTION_\nLocalitzaci\xc3\xb3\n_START_PARAGRAPH_\nL'Arbor\xc3\xa8tum Lussich s'ubica a Punta Ballena, al departament de Maldonado, a 128 km de la ciutat de Montevideo i a 15 km de Punta del Este, sobre el Camino Lussich.\n_START_SECTION_\nHist\xc3\xb2ria\n_START_PARAGRAPH_\nEl 5 d'octubre de 1896, Antonio Lussich, propietari d'una empresa de salvament mar\xc3\xadtim, va comprar un terreny de 1.800 ha, el qual s'estendia des del rierol Potrero fins a la Sierra de la Ballena i del Riu de la Plata fins a la Laguna del Sauce._NEWLINE_L'any seg\xc3\xbcent, Antonio Lussich va dur a terme els treballs de forestaci\xc3\xb3 que tenien l'objectiu de forestar la serralada, intentant detenir els vents huracanats, i de poblar la zona amb ocells."